**Paskaidrojuma raksts**

**par Ogres novada pašvaldības saistošajiem noteikumiem Nr.26/2022 “Grozījumi Ogres novada pašvaldības 2022. gada 27. janvāra saistošajos noteikumos Nr. 5/2022 “Par Ogres novada pašvaldības 2022.gada konsolidēto budžetu”**

Pamatojoties uz Ogres novada pašvaldības budžeta izpildes analīzi gan ieņēmumos, gan izdevumos, piešķirtajiem projektu līdzekļiem, Ogres novada pašvaldības pieņemtajiem lēmumiem un izmaksām saistībā ar iepirkumu komisijas pabeigtām iepirkuma procedūrām, Ogres novada pašvaldības 2022. gada 22. decembra budžeta grozījumos apkopoti sekojoši grozījumu priekšlikumi:

* precizētas ieņēmumu prognozes;
* precizēti izdevumi pamatbudžetā pa valdības funkcionālajām kategorijām un ekonomiskās klasifikācijas kodiem;
* precizēta pamatbudžeta finansēšanas daļa.

**Ogres novada pašvaldības ieņēmumi**

Ogres novada pašvaldības pamatbudžeta ieņēmumi saskaņā ar grozījumiem ir **92 269 630 eiro**, kas, salīdzinot ar apstiprināto budžetu, ir palielināti par **1 374 825 eiro**.

|  |  |  |  |
| --- | --- | --- | --- |
| **Ieņēmumi** | **2022.gada budžets EUR** | **Grozījumi** | **2022.gada koriģētais budžets EUR** |
| Nodokļu ieņēmumi | 50 717 707 | 564 604 | 51 282 311 |
| Nenodokļu ieņēmumi | 646 150 | 4 790 | 650 940 |
| Maksas pakalpojumi un citi pašu ieņēmumi | 5 434 529 | 19 416 | 5 453 945 |
| Ārvalstu finanšu palīdzība | 51 831 | 0 | 51 831 |
| Pašvaldību saņemtie transferti no valsts budžeta daļēji finansētām atvasinātām publiskām personām | 294 144 | 0 | 294 144 |
| Valsts budžeta transferti | 33 180 444 | 770 684 | 33 951 128 |
| Pašvaldību budžetu transferti | 570 000 | 15 331 | 585 331 |
| **KOPĀ :** | **90 894 805** | **1 374 825** | **92 269 630** |

*1.tabula Ogres novada pašvaldības ieņēmumu izmaiņas 2022. gada decembra grozījumos.*

Palielinājumu pamatā veido nodokļu ieņēmumu pārpilde un valsts mērķdotācijas konkrētam mērķim, lielākais no tiem ir saņemtais finansējums realizētajam projektam “Siltumnīcefekta gāzu emisiju samazināšana, izbūvējot Ogres Centrālo bibliotēkas ēku”.

**Nodokļu ieņēmumi** 2022. gada decembra budžeta grozījumos nodokļu ieņēmumi tiek palielināti par **564 604** **eiro** sakarā ar ieņēmumu pārpildi pret plānoto: **iedzīvotāju ienākuma nodoklis** palielināts par 346 012 eiro un **nekustamā īpašuma nodoklis** par 218 592 eiro.

**Nenodokļu ieņēmumi:** 2022. gada decembra budžeta grozījumos šieieņēmumi palielinās tikai par **4 790 eiro.**

**Valsts budžeta transferti:** tie ir ieņēmumi, ko pašvaldība saņem no valsts budžeta konkrētam mērķim. 2022. gada budžeta grozījumos šie ieņēmumi palielinās par **770 684 eiro.** Lielākais no tiem ir 500 000 eiro projekta “Siltumnīcefekta gāzu emisiju samazināšana izbūvējot Ogres Centrālo bibliotēkas ēku” saņemtais gala maksājums.

Papildus saņemts Vides aizsardzības un reģionālās attīstības ministrijas finansējums energoresursu izmaksu pieauguma daļējai kompensācijai mājsaimniecībām, piemaksām sociālajiem darbiniekiem saskaņā ar Ukrainas atbalsta likumu, piemaksām skolu pedagogiem par ukraiņu bērnu izglītošanu, kompensācija padomju režīma slavinošo pieminekļu demontāžai un citas kopā 160 964 eiro apmērā. Plānots papildu valsts budžeta finansējums skolām mācību līdzekļu iegādei 2022.gadā izglītojamiem ar apakšstatusu Ukrainas civiliedzīvotājs 411 eiro apmērā.

**Budžeta iestāžu ieņēmumi** 2022. gada 22. decembra budžeta grozījumos ir palielināti par **19 416 eiro**.

**Ogres novada pašvaldības budžeta izdevumi**

Ogres novada pašvaldības 2022. gada pamatbudžeta izdevumi saskaņā ar grozījumiem ir **136 482 240 eiro.** Ogres novada pašvaldības pamatbudžeta izdevumu daļā precizēti izdevumi pa funkcionālajām kategorijām un ekonomiskās klasifikācijas kodiem, kopumā izdevumus palielinot par **1 372 226 eiro**. Tas pamatā saistīts ar papildus izdevumiem pedagogu darba samaksai un valsts sociālās apdrošināšanas obligātajām iemaksām no pašvaldības budžeta sakarā ar pedagoģisko darbinieku algas likmes izmaiņām, kā arī plānotā augstas gatavības projekta “Būvdarbu veikšana objektam "Estrāde", Jumprava, Jumpravas pagasts, Ogres novads” valsts aizdevuma papildus piešķiršanu sakarā ar projekta sadārdzinājumu.

|  |  |  |  |
| --- | --- | --- | --- |
| **Izdevumi** | **2022.gada budžets EUR** | **Grozījumi** | **2022.gada koriģētais budžets EUR** |
| **Izpildvaras institūcijas** | 7 029 263 | 50 854 | 7 080 117 |
| **Pašvaldības parāda darījumi** | 257 139 | 71 773 | 328 912 |
| **Vispārēja rakstura transferti no pašvaldību budžeta valsts budžetam** | 32 834 | 5 475 | 38 309 |
| **Pašvaldību savstarpējie norēķini** | 690 000 | 45 000 | 735 000 |
| **Izdevumi neparedzētiem gadījumiem** | 19 327 | -19 327 | 0 |
| **Sabiedriskā kārtība un drošība** | 1 493 702 | 102 | 1 493 804 |
| **Ekonomiskā darbība (bez autotransp.)** | 1 592 759 | 13 106 | 1 605 865 |
| **Autotransports** | 9 565 601 | 14 734 | 9 580 335 |
| **Vides aizsardzība** | 5 410 981 | 231 057 | 5 642 038 |
| **Pašvaldības teritoriju un mājokļu apsaimniekošana** | 14 604 442 | 54 359 | 14 658 801 |
| **Veselības aprūpei** | 575 753 | 0 | 575 753 |
| **Atpūta, kultūra un reliģija** | 10 121 724 | 332 093 | 10 453 817 |
| **Izglītība** | 69 778 032 | 436 673 | 70 214 705 |
| **Sociālai aizsardzībai** | 13 938 457 | 136 327 | 14 074 784 |
| **KOPĀ :** | **135 110 014** | **1 372 226** | **136 482 240** |

*2.tabula. Ogres novada pašvaldības izdevumu izmaiņas 2022.gada decembra grozījumos.*

**Vispārējie vadības dienesti –** izdevumi palielināti par **153 775 eiro**.

Izpildvaras un likumdošanas varas institūciju (pašvaldības pārvaldes un domes deputātu funkcijām) darbības nodrošināšanai izdevumi palielināti par 50 854 eiro, pamatā tas ir saistīts ar štatu strukturālajām izmaiņām, no ielu apgaismojuma funkcijas Ikšķilē pārceltais atalgojums uz izpildvaru.

**Pašvaldības parāda darījumi** - izdevumi palielināti par 71 773 eiro sakarā ar aizdevumu procentu likmju palielināšanos.

Vispārēja rakstura transferti no pašvaldību budžeta valsts budžetam palielināti par 5 475 eiro.

**Pašvaldību savstarpējie norēķini** - izdevumi palielināti par 45 000 eiro.

Izdevumi neparedzētiem gadījumiem, saskaņā ar lēmumiem samazināti par 19 327 eiro.

**Sabiedriskā kārtība un drošība –** izdevumi 2022. gada novembra budžeta grozījumos palielināti par **102 eiro** papildus videonovērošanai Ķeipenes pagasta pārvaldē.

**Ekonomiskā darbība –** izdevumi 2022. gada decembra budžeta grozījumos palielināti par **27 840 eiro**.

**Vides aizsardzība –** izdevumi palielināti par **231 057 eiro**.

Pamatā izdevumu pieaugums 229 697 eiro apmērā saistīts ar pašvaldības aģentūras “Ogres komunikācijas” darbību – kanalizācijas cauruļvadu posmu nomaiņai (ar kopējo garumu 297 m) Gunāra Astras ielā, Ogrē papildus nepieciešamā summa un veicot notekūdens iekārtu renovāciju Ogres attīrīšanas iekārtu teritorijā Doles ielā 1a, tika konstatēta nepieciešamība pēc apjomīgiem papildus darbiem, kas nodrošinātu uzstādīto iekārtu normālu funkcionēšanu.

**Pašvaldības teritoriju un mājokļu apsaimniekošana –** izdevumi palielināti par **54 359 eiro**. Palielināti izdevumi Mazozolu pagasta pārvaldei, kas saistīti ar apgaismojuma atjaunošanu Līčupes un Līču ielās sakarā ar akciju sabiedrības “Sadales tīkls” veiktajiem remonta darbiem un labiekārtošanas darbu apjoma pieaugumu Ķeguma pilsētas pārvaldē.

**Atpūta, kultūra un reliģija –** izdevumi palielināti par **332 093 eiro**. Palielinājums ir saistīts ar projekta “Būvdarbu veikšana objektam “Estrāde”, Jumprava, Jumpravas pagasts, Ogres novads” realizācijas gaitā konstatētajiem papildus darbiem par nepieciešamo papildus summu 353 344 eiro apmērā, kam tiek lūgts papildus aizņēmums kā prioritārajam projektam.

**Izglītība –** izdevumi palielināti par **436 673 eiro**. Pirmsskolas izglītības iestādēm finansējums palielināts par 157 770 eiro, tas pamatā saistīts ar papildus izdevumiem pedagogu darba samaksai un valsts sociālās apdrošināšanas obligātajām iemaksām no pašvaldības budžeta sakarā ar pedagoģisko darbinieku algas likmes izmaiņām no 2022.gada 1.septembra. Skolām finansējums palielināts 91 849 eiro apmērā. Izglītības iestādēs palielināti izdevumi sakarā ar pedagogu darba samaksu par Ukrainas civiliedzīvotāju, kuri uzturas Latvijā saistībā ar karu Ukrainā, bērnu apmācību un papildus finansējumu mācību līdzekļu iegādei. Asistentu pakalpojumu darba samaksai par atbalstu bērniem ar īpašām vajadzībām. Izglītības papildu pakalpojumu izdevumi palielināti par 197 941 eiro, kas galvenokārt saistīts ar ēdināšanas pakalpojumu sadārdzināšanos izglītības iestādēs.

Finansējums “Pārējā citur neklasificētā izglītība” (izglītības projektu realizācijai) palielināts par 18 769 eiro. Ir uzsākts jauns projekts, kura realizācijai plānoti 6170 eiro, "Mobils un aktīvs", ko realizē Ogres novada Izglītības pārvalde.

**Sociālā aizsardzība -** 2022. gada budžeta grozījumos izdevumi palielināti par **136 327 eiro**. Pabalstiem ukraiņu bēgļiem un iedzīvotājiem, kuri sniedz atbalstu ukraiņu bēgļu izmitināšanai, papildu izdevumi ir 8 295 eiro. Mājsaimniecībām energoresursu izmaksu pieauguma daļējai kompensācijai 2022.gada 22. decembra budžeta grozījumos plānoti papildus 80 000 eiro.

**Ogres novada pašvaldības budžeta FINANSĒŠANA**

**Kredītsaistības**

Ogres novada pašvaldībai 2022. gada decembra budžeta grozījumos plānoto aizņēmumu apjoms palielināts par 327 852 eiro.

|  |  |  |  |  |
| --- | --- | --- | --- | --- |
| Nr. p.k. |  | 2022.g. plānotie kredīti (EUR) | Grozījumi | Koriģēti 2022.g. plānotie kredīti (EUR) |
| 1 | 8.1.2.SAM "Uzlabot vispārējās izglītības iestāžu mācību vidi Ogres novadā" | 25 632 804 |  | 25 632 804 |
| 2 | ERAF "Pakalpojumu infrastruktūras attīstība deinstitualizācijas plānu īstenošanai" | 2 722 135 |  | 2 722 135 |
| 3 | Ogres pašvaldības ēkas Skolas ielā 12, Ogrē energoefektivitātes paaugstināšana izmantojot atjaunojamos energoresursus Projekta Nr. 4.2.2.0/20/I/009 | 529 925 |  | 529 925 |
| 4 | Madlienas ielas seguma atjaunošana un lietus ūdens kanalizācijas sistēmas izveide realizācijai | 116 703 |  | 116 703 |
| 5 | Lauberes ielas seguma atjaunošana un lietus ūdens kanalizācijas sistēmas izveide realizācijai | 99 318 |  | 99 318 |
| 6 | Bezdelīgu ielas seguma atjaunošana un lietus ūdens kanalizācijas sistēmas izveide realizācijai | 91 625 |  | 91 625 |
| 7 | Jaunu Pašvaldības pakalpojumu sniegšanas veidu attīstība 2, realizācijai | 161 568 |  | 161 568 |
| 8 | Projekts “Ceļa pārbūve “Dubkalnu ezera meži”” realizācijai | 350 029 |  | 350 029 |
| 9 | Saules prospekta, Ogrē pārbūve | 359 399 |  | 359 399 |
| 10 | SIA "Lielvārdes Remte" pamatkapitāla palielināšanai KF projekta "Ūdenssaimniecības pakalpojumu attīstība Lielvārdē 3.kārta" īstenošanai | 1 971 150 |  | 1 971 150 |
| 11 | Jaunas VPII ēkas būvniecība pie Lielvārdes pamatskolas | 528 000 |  | 528 000 |
| 12 | Kaibalas skolas pārbūve par pirmsskolas izglītības iestādi | 140 800 |  | 140 800 |
| 13 | Priedaines ielas, Ikšķilē pārbūve | 73 293 |  | 73 293 |
| 14 | Lielvārdes pilsētas Uzvaras ielas seguma atjaunošana | 343 040 |  | 343 040 |
| 15 | Lielvārdes pilsētas Meža ielas seguma atjaunošana | 272 702 |  | 272 702 |
| 16 | Lielvārdes pilsētas Stacijas ielas seguma atjaunošana | 611 109 |  | 611 109 |
| 17 | Lielvārdes pilsētas Rembates ielas seguma atjaunošana | 810 833 |  | 810 833 |
| 18 | Lielvārdes pilsētas Andreja Pumpura ielas seguma atjaunošana | 644 242 |  | 644 242 |
| 19 | Pašvaldības meliorācijas sistēmu pārbūve Ogres novada Ogresgala pagasta Ciemupes ciema Zvejnieku, Celmlaužu (bij. Pionieru), Daugavas un Krasta ielas rajonā" (kopā abos gados 150 000) | 75 000 |  | 75 000 |
| 20 | Investīciju projekts "Būvdarbu veikšana objektam "Estrāde", Jumprava, Jumpravas pagasts, Ogres novads | 672 148 | 327 852 | 1 000 000 |
| 21 | Strēlnieku prospekta (no Dārza ielas līdz Jāņa Čakstes prospektam), Ogrē pārbūves būvprojekta izstrāde un autoruzraudzība | 616 543 |  | 616 543 |
|  | **Kopā:** | **36 822 366** | **327 852** | **37 150 218** |

*3.tabula Ogres novada pašvaldības plānoto kredītu izmaiņas 2022. gada decembra grozījumos.*

Uz 2022. gada 15. decembri Ogres novada pašvaldībai ir 101 aizņēmumu līgums (2022.gadā ir noslēgti 15 jauni aizņēmumu līgumi).

Ogres novada pašvaldības 2022.gada decembra budžeta grozījumos iekļauti papildus ieguldījumi Ogres novada pašvaldības SIA “Ikšķiles māja” pamatkapitālā 17 500 euro apmērā, kas saskaņā ar Ikšķiles novada pašvaldības 2021.gada 31.marta lēmumu (prot. Nr.6/2021) 2021.gadā netika pārskaitīti, jo darbi tika pabeigti 2022.gada 18. maijā.

Līdzekļu atlikumu uz gada beigām 2022. gada decembra grozījumos plānots samazināt par **187 049 eiro**, tai skaitā:

* 161 126 eiro PA “Ogres komunikācijas”;
* 3 185 eiro Suntažu pagasta pārvalde;
* 9 000 eiro Mazozolu pagasta pārvalde;
* 13 738 eiro Taurupes pagasta pārvalde.

Ogres novada domes priekšsēdētājs E. Helmanis